
ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 454 


14 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Λήξη ανάθεσης καθηκόντων Δ/ντή Ε.Σ.Δ.Δ. 1 

Τροποποίηση της 2012730/1501 /0022/18.4.96 από¬ 
φασης Υπ. Οικ/κών και Ανάπτυξης «Καθορισμός 
αμοιβής Επιτροπών Κρατικών Προμηθειών και 
Εμπειρογνωμόνων του Υπουργείου Ανάπτυξης» .. 2 
Καθορισμός ανωτάτου ορίου ημερών κίνησης εκτός 
έδρας κατ’ έτος των υπαλλήλων του Υπουργείου 

Μακεδονίας - Θράκης . 3 

Τύπος του ισοζυγίου της πάγιας προκαταβολής. 4 

Ανάθεση της διαχείρισης του Κρατικού Παιδικού Σταθ¬ 
μού Βερδικούσας Ν. Λαρίσης στην Τράπεζα της Ελ¬ 
λάδας. * 

Ανάκληση της 4589/148/20.1.1988 απόφασης του 

Υπουργού των Οικονομικών. € 

Τροποποίηση της Υ.Α. Ζ/3378/93 (ΦΕΚ 356 τ.Β ) 
«Προϋποθέσεις, όροι και διαδικασία χορήγησης 
άδειας ίδρυσης και λειτουργίας Ινστιτούτων Επαγ¬ 
γελματικής Κατάρτισης (Ι.Ε.Κ.) από Νομικά Πρό¬ 
σωπα Ιδιωτικού Δικαίου ή Ιδιώτες». ί 

Έγκριση Οργανισμού Εσωτερικής Υπηρεσίας της Βι¬ 
βλιοθήκης του Δήμου Ηρακλείου Αττικής. ί 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΕΚ/ΤΜ.Β/13103 0) 

Λήξη ανάθεσης καθηκόντων Δ/ντή Ε.Σ.Δ.Δ. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 9 παρ. 2α και του άρθρου 10 παρ. 2 και 
11 του Ν. 1388/1983 «Ίδρυση Εθνικού Κέντρου Δημό¬ 
σιας Διοίκησης». 

β) Της παρ. 2 του άρθρου 46 του Ν. 1043/10Θ1 «Εκσυγ¬ 
χρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες 
διατάξεις». 

γ) Τηζ παρ. 6 του άρθρου 2 του Ν. 2247/1994. 


2. Την απόφαση του Υπουργείου Εσωτερικών, Δημό¬ 
σιας Διοίκησης και Αποκέντρωσης με αρ. πρωτ. ΔΙΕΚ/ 
ΤΒΜ/11718/19.5.95 {ΦΕΚ 475/τ.6730.5.95) «Ανάθεση 
καθηκόντων Διευθυντή Εθνικής Σχολής Δημόσιας Διοίκη¬ 
σης στο Θεοδόσιο Παλάσκα Αν. Καθηγητή του Παντείου 
Πανεπιστημίου», αποφασίζουμε: 

Διαπιστώνουμε την από 30 Μαΐου 1996 λήξη της ανάθε¬ 
σης καθηκόντων Διευθυντή Εθνικής Σχολής Δημόσιας 
Διοίκησης του Εθνικού Κέντρου Δημόσιας Διοίκησης Θε¬ 
οδόσιου Παλάσκα Αν. Καθηγητή του Παντείου Πανεπιστη¬ 
μίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1996 

ο ΥΠΟΥΡΓΟΣ 

Α. ΤΧΟΧΑΤΖΟΠΟΥΛΟΣ 
-♦- 

Αριθ. 2038861/6232/0022 (2) 

Τροποποίηση της 201 2730/1501 /0022/18.4.96 απόφα¬ 
σης Υπ. Οικ/κών και Ανάπτυξης «Καθορισμός αμοιβής 

Επιτροπών Κρατικών Προμηθειών και Εμπειρογνωμό¬ 
νων του Υπουργείου Ανάπτυξης». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85) «Κυβέρνηση 
και Κυβερνητικά όργανα». 

β) Του άρθρου 7 παρ. 6 του Ν. 2286/95 (ΦΕΚ 19/1/- 
1.1.95) «Προμήθειες του Δημοσίου Τομέα και ρυθμίσεις 
συναφών θεμάτων». 

γ) Του Ν. 2323/95 (ΦΕΚ 145/Α/13.7.95) «Υπαίθριο 
Εμπόριο και άλλες διατάξεις». 

δ) Του Ν. 1256/82 (ΦΕΚ 65/Α/82) «Για την πολυθεσία 
κ.λπ.», όπως τροποποιήθηκε μεταγενέστερα με το άρθρο 
3 του Ν. 1326/83. 

ε) Του Π.Δ. 27/96 (ΦΕΚ 194/1.2.96) «Συγχώνευση των 
Υπουργείων Τουρισμού, Βιομηχανίας Ενέργειας-Τεχνο- 
λογίας και Εμπορίου στο Υπουργείο Ανάπτυξης». 

2. Τις αποφάσεις: 

α) Β3-289/14.2.96 του Γΐρωθυπουργού και Υπουργού 

Ανάπτυξης «Ανάθεση αρμοδιοτήτων στους Υφυπουργούς 
Ανάπτυξης». 

β) Π1/3660/25.10.95 του Υπουργού Οικονομικών και 
Υφυπουργού Εμπορίου «Συγκράτηση Επιτροπών στη Γε¬ 
νική Διεύθυνση Κρατικών Προμηθειών» (ΦΕΚ 928/Β/ 
10.11.95) όπως αυτή τροποποιήθηκε με την ομοία Π1/ 
1132/5.3.96 (ΦΕΚ 146/Β/8.9.96) των Υπουργών Οικο¬ 
νομικών και Ανάπτυξης. 

γ) Την με αριθμ. 2012730/1501/0022/18.4.96 από¬ 
φασή μας «Καθορισμός αμοιβής Επιτροπών Κρατικών 
Προμηθειών και Εμπειρογνωμόνων του Υπουργείου Ανά¬ 
πτυξης». 

3. Το γεγονός ότι με την παρούσα απόφαση δεν προκα- 
λείται δαπάνη για το Δημόσιο, αποφασίζουμε: 

Το τελευταίο εδάφιο της παραγράφου 3-1-7 της με 
αριθμό 2012730/1501/0022/18.4.96 απόφασής μας 
αντικαθίσταται ως εξής: 

«Εν πόση περιπτώσει και για όλες τις άνω Επιτροπές οι 
κατά μήνα δαπάνες δεν θα υπερβαίνουν τα ποσά της πα¬ 
ρούσας παραγράφου (3-1 -7) και η κατά συνεδρίαση απο¬ 
ζημίωση δεν θα είναι μεγαλύτερη των 10.000 δρχ.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Ιουνίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠ. ΑΝΑΠΤΥΞΗΣ 

Α. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

-♦- 

Αριθ. 2018750/2921/0022 (3) 

Καθοριομός ανωτάτου ορίου ημερών κίνησης εκτός 

έδρας κατ’ έτος των υπαλλήλων του Υπουργείου Μα¬ 
κεδονίας - Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

1. Των άρθρων 23 και 29 του Ν. 1558/85 «Κυβέρνηση 
και Κυβερνητικά όργανα» και του άρθρου 29Α του ιδίου 
άρθρου που προστέθηκε με το άρθρο 27 του Ν. 2081 /92 
(ΦΕΚ Α' 154). 

2. Του Ν. 2346/1995 «Δαπάνες κίνησης των μετακινου- 
μένων προσώπων με εντολή του Δημοσίου εντός και 
εκτός της Επικράτειας για εκτέλεση υπηρεσίας και άλλες 
διατάξεις». 

3. Του Π.Δ. 92/1987 «Περί οργανισμού του ΥΒΕ και του 
Π.Δ. 492/1988 τροποποίηση και συμπλήρωση του Π.Δ. 
92/1987 Οργανισμός ΥΒΕ». 

4. Του άρθρου 20 του Ν. 1505/84 «περί αναδιαρθρώ- 
σεως μισθολογίου προσωπικού της Δημόσιας Διοίκησης 
και άλλων συναφών διατάξεων με το οποίο κυρώθηκαν οι 
αριθμ. 28243/845/1984 και 35015/2615/20.8.84 κοι¬ 
νές Υπουργικές Αποφάσεις «περί ρυθμίσεως θέμα των 
Δαπανών κίνησης υπαλλήλων του Δημοσίου και ΝΠΔΔ». 

5. Του άρθρου 13 του Ν. 1810/88 «Συμπλήρωση και 
βελτίωση του Ν. 1505/94 και άλλες διατάξεις», με το 
οποίο κυρώθηκε η αριθμ. 44012/1827/10.5.88 Κοινή 
Υπουργική Απόφαση. 

6. Της Κοινής Υπουργικής Απόφασης ΔΙΟΔ/Φ60/1//ν 


4061/20.3.84 «περί μεταφοράς αρμοδιοτήτων του 
Υπουργείου Προεδρίας της Κυβέρνησης στα άλλα Υπουρ¬ 
γεία» (ΦΕΚ 155/Β784). 

7. Της με αριθμ. 206225/6876/0022/1.10.93 και της 
Υπουργικής Απόφασης «Αναπροσαρμογή ημερήσιας 
εκτός έδρας αποζημίωσης» (ΦΕΚ 807/Β/17.5.93). 

8. Της με αριθμ. 2028461/3353/0022/1993 Υπουργι¬ 
κής απόφασης καθορισμός χιλιομετρικής αποζημίωσης 
των μετακινουμένων Υπαλλήλων για Υπηρεσία με ιδιό¬ 
κτητα μεταφορικά μέσα (ΦΕΚ 353/Β717.5.93). 

9. Του Νόμου 301 /20.4.1976 (ΦΕΚ 91 /Α/87) «περί της 
εις την Εφημερίδα της Κυβέρνησης δημοσιευομένης ύλης 
και ρυθμίσεως θεμάτων αναψερομένων εις την έκδοσιν 
και κυκλοφορία ταύτης». 

2. Τις ανάγκες των Υπηρεσιών του Υπουργείου Μακε¬ 
δονίας - Θράκης, αποφασίζουμε: 

Εγκρίνουμε τη μετακίνηση και παραμονή εκτός έδρας 
με δικαίωμα αποζημίωσης από 1.1.1996 των τακτικών και 
εκτάκτων υπαλλήλων του Υπουργείου Μακεδονίας - Θρά¬ 
κης για εκτέλεση Υπηρεσίας και με διανυκτέρευση και αυ¬ 
θημερόν επιστροφή και με δικαίωμα αποζημίωσης ως κα¬ 
τωτέρω: 

Κατηγορία Υπαλλήλων 

1. Γενικοί Γραμματείς μέχρι 120 ημέρες. 

2. Υπάλληλοι γραφείων Υπουργού, Γεν. Γραμμ. μέχρι 
120 ημέρες. 

3. Υπάλληλοι με σύμβαση έργου και ειδικών θέσεων μέ¬ 
χρι 50 ημέρες. 

4. Υπάλληλοι του κλάδου ΠΕ μέχρι 100 ημέρες. 

5. Υπάλληλοι του κλάδου ΤΕ μέχρι 80 ημέρες. 

6. Υπάλληλοι του κλάδου ΔΕ μέχρι 60 ημέρες. 

Κατ’ εξαίρεση 

ΟΔΗΓΟΙ ΑΥΤΟΚΙΝΗΤΩΗΝ 120 ημέρες. 

Τα όρια ημερών εκτός έδρας που ορίζονται με την πα¬ 
ρούσα απόφαση είναι τα ανώτερα δυνατά για το έτος 1996. 
Καθιστούμε υπευθύνους τους Προϊσταμένους των Υπη¬ 
ρεσιών για τον προγραμματισμό των μετακινήσεων και την 
ορθολογική χρησιμοποίηση των κατά περίπτωση οριζομέ- 
νων ημερών εκτός έδρας για να αντιμετωπισθούν έτσι 
όλες οι Υπηρεσιακές ανάγκες μέχρι τέλους του έτους. 

Από την προώθηση της απόφασης αυτής προκαλείται 
δαπάνη σε βάρος του τακτικού προϋπολογισμού του 
ΥΜΑΘ (ΚΑΕ 0711) συνολικού ποσού δρχ. 14.700.000 
στον οποίο έχει γίνει σχετική πρόβλεψη. 

Η παρούσα να δημοσιευθεί στην Εφημερίδα της Κυβερ- 
νήσεοας. 

Αθήνα, 5 Ιουνίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΜΑΚΕΔΟΝ1ΑΣ-ΘΡΑΚΗΣ 

ΑΛ. ΠΑΠΑΔΟΠΟΥΛΟΣ ΦΙΛ. ΠΕΤΣΑΛΝΙΚΟΣ 

-♦- 

Αριθ. 2034121/3843/Α0024 (4) 

Τύπος του ισοζυγίου της πάγιας προκαταβολής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Το άρθρο 49 εδάφιιο δ’ του Ν. 2362/95 «περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις». 

β) Ότι με την παρούσα Υπουργική απόφαση δεν πρόκα- 
λειται πρόσθετη δαπάνη στον Κρατικό Προϋπολογισμό, 
αποφασίζουμε: 

1. Καθορίζουμε όπως τα ανά τρίμηνο υποβαλλόμενα, 


στο Γενικό Λογιστήριο του Κράτους, Δ/νση 24η - Λογαρια¬ 
σμών του Δημοσίου, υπό των υπολόγων διαχειριστών ισο¬ 
ζύγια κίνησης της πάγιας προκαταβολής, είναι συντεταγ¬ 
μένα σύμφωνα με τον παρακάτω πίνακα: 


ΙΣΟΖΥΓΙΟ 


Τίτλος Υπηρεσίας Κίνησης πάγιας προκαταβολής 

μηνών - 


ΧΡΕΩΣΗ Διαχειριστής ... 

Αιτιολογία Δραχμές Συνάλλαγμα 

Πάγια 

προκαταβολή 


ΣΥΝΟΛΟ 


. Πίστωση 

Αιτιολογία Ποσά 

Μερικά Ολικά 

1. Αναλυτικά δικ/κά δαπανών . 

που εκκρεμούν εις χείρας μου . . 

2. Αναλυτικά δικ/κά δαπανών . 

που έχουν υποβληθεί για . 

ενταλματοποίηση . . 

3. Αδιάθετο υπόλοιπο που έχει 
κατατεθεί σε Τράπεζα ή 
Πιστωτικό Ίδρυμα ή εν ελλείψει 
αυτών σε Δημόσια 

Οικονομική Υπηρεσία . . 

ΣΥΝΟΛΟ . 

.199. 

Ο Διαχειριστής της πάγιας προκαταβολής 


2. Οι διαχειριστές των πάγιων προκαταβολών υποχρε- 
ούνται να υποβάλλουν: 

α) Δια της Προϊσταμένης τους Υπηρεσίας στο Γ.Λ.Κ. τα 
προαναφερθέντα τριμηνιαία αναλυτικά ισοζύγια εντός του 
επομένου μηνός μετά τη λήξη του τριμήνου και 

β) Τα σχετικά δικαιολογητικά δαπανών στο τέλος κάθε 
μήνα ή και νωρίτερα στις αρμόδιες για έλεγχο και εκκαθά¬ 
ριση Υπηρεσίες προκειμένου να γίνεται η αποκατάσταση 
του ποσού της πάγιας προκαταβολής τους. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Μαίου 1996 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-- 

Αριθ. 2037837/4130/Α0024 (5) 

Ανάθεση της διαχείρισης του Κρατικού Παιδικού Σταθμού 

Βερδικούσας Ν. Ααρίσης στην Τράπεζα της Ελλά- 
δας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2) Το από 7.10.1958 Β. Δ/γμα (ΦΕΚ 175/Α/ 
24.10.1985) «Τροποποίηση του από 20.1.1932 Π. Δ/ 
γματος». 

3) Το Π. Δ/γμα 496/1974 «Περί Αογιστικού 
Ν.Π.Δ.Δ.». 

4) Το Π. Δ/γμα αριθ. 160/16.4.86 (ΦΕΚ 61/ΤΑν8.5.86 
με το οποίο ιδρύθηκαν πενήντα (50) Κρατικοί Παιδικοί 
Σταθμοί, μεταξύ των οποίων και ο Κρατικός Παιδικός 


Σταθμός Βερδικούσας στην Κοινότητα Βερδικούσας - 
Ελασσόνας του Νομού Ααρίσης. 

5) Το έγγραφο της Τράπεζας της Ελλάδος αριθ. 12542/ 
30.5.96 με το οποίο ζητείται η ανάθεση της ταμειακής 
διαχείρισης του «Κ.Π.Σ. Βερδικούσας» στην Τράπεζα Ελ¬ 
λάδος (Πρακτορείο Ελασσόνας), καθώς και το υπ’ αριθ. 
10/14.5.96 απόσπασμα πρακτικών του Δ.Σ. του Κ.Π.Σ./ 
Βερδικούσας. 

6) Την απόφαση του Υπουργού Οικονομικών αριθ. 

1092170/1378/0006/15.10.91 (ΦΕΚ 846 

τ.Β715.10.91) «Μεταβίβαση της εξουσίας να υπογρά¬ 
φουν με εντολή Υπουργού στο Γεν. Γραμματέα, Γενικό 
Διευθυντή, στους Προϊσταμένους Δ/νσεων, Τμημάτων 
κ.λπ.». 

7) Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Κ.Π.Σ. Βερδι- 
κούσας Ν. Ααρίσης αλλά επιλύονται θέματα διαδικαστικά, 
αποφασίζουμε: 

Η ταμειακή διαχείριση του Κρατικού Παιδικού Σταθμού 
Βερδικούσας ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π. Δ/τος 
«Διαχείριση νομικών προσώπων από την Τράπεζα της Ελ¬ 
λάδος» όπως αυτό τροποποιήθηκε με το από 7.10.1958 
Β. Δ/γμα. 

Το ανωτέρω νομικό πρόσωπο θα εξυπητετείται από την 
Τράπεζα της Ελλάδος (Πρακτορείο Ελασσόνας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1996 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΑΑΓΟΥΤΗΣ 

Αριθ. 2037836/4129/Α0024 (6) 

Ανάκληση της 4589/148/20,1.1988 απόφασης του 
Υπουργού των Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας ϋπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2) Το από 7,10.1958 Β. Δ/γμα (ΦΕΚ 175/Α/ 
24.10,1985) «Τροποποίηση του από 20.1.1932 Π. Δ/ 
γματος». 

3) Το Π. Δ/γμα 496/1974 «Περί Λογιστικού 
Ν.Π.Δ.Δ.». 

4) Την απόφασή μας αριθ. 4589/148/20.1.88 «Ανά¬ 
θεση της διαχείρισης του Νομαρχιακού Γενικού Νοσοκο¬ 
μείου Πτολεμαΐδας «Μποδοσάκειο» στην Τράπεζα της Ελ¬ 
λάδος (Πρακτορείο Πτολεμαΐδας)». 

5) Το έγγραφο της Τράπεζας της Ελλάδος αριθ. 12541/ 

30.5.96 με το οποίο ζητείται η μεταφορά του λογ/σμού 
της ταμιακής διαχείρισης του Νομαρχιακού Νοσοκομείου 
Πτολεμαΐδας «Μποδοσάκειο» από την Τράπεζα Ελλάδος 
(Πρακτορείο Πτολεμαΐδας) στην Τράπεζα Μακεδονίας - 
Θράκης, (Υποκ/μα Πτολεμαΐδας) καθώς και το υπ’ αριθ. 8/ 

19.4.96 απόσπασμα πρακτικών του Δ.Σ. του Νομαρχιακού 
Γενικού Συμβουλίου Πτολεμαΐδας «Μποδοσάκειο». 

6) Την απόφαση του Υπουργού Οικονομικών αριθ. 
1092170/1378/0006/15.10.91 (ΦΕΚ 846/Β/15.10.91) 
«Μεταβίβαση της εξουσίας να υπογράφουν με εντολή 
Υπουργού στο Γεν. Διευθυντή, στους Προϊσταμένους Δ/ 
νσεων κ.λπ.». 

7) Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Νομαρχιακού 
Γενικού Νοσοκομείου Πτολεμαΐδας «Μποδοσάκειο» αλλά 
επιλύονται θέματα διαδικαστικά, αποφασίζουμε: 

Ανακαλούμε την απόφασή μας αριθ. 4589/148/ 
20.1.88 αναφορικά με την ανάθεση της Ταμιακής διαχεί¬ 
ρισης του Νομαρχιακού Γ ενικού Νοσοκομείου Πτολεμαΐ¬ 
δας «Μποδοσάκειο» στην Τράπεζα Ελλάδος (Πρακτορείο 
Πτολεμαΐδας) και ορίζουμε όπως το Ταμιακό υπόλοιπο του 
λογαριασμού Μακεδονίας - Θράκης (Υποκ/μα Πτολεμαΐ¬ 
δας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1996 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 


Αριθ. Ζ/9353 · (7) 

Τροποποίηση της Υ. Α. Ζ/3378/93 (ΦΕΚ 356 τ.Β’) «Προϋ¬ 
ποθέσεις, όροι και διαδικασία χορήγησης άδειας Ιδρυ¬ 
σης και λειτουργίας Ινστιτούτων Επαγγελματικής Κα¬ 
τάρτισης (I Γ Κ.) από Νομικά Πρόσωπα Ιδιωτικού Δι¬ 
καίου ή Ιδιώτες». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 (ΦΕΚ 18 τ.Α’) «Εθνικό Σύστημα Επαγγελ¬ 
ματικής Εκπαίδευσης και Κατάρτισης και άλλες διατάξεις» 
όπως τροποποιήθηκε και ισχύει. 

2. Τη με αριθ. Ζ/3378/12.5.1993 (ΦΕΚ 356 τ.Β’) από¬ 
φαση του Υπουργού ΥΠ.Ε.Π.Θ. «Προϋποθέσεις, όροι και 
διαδικασία χορήγησης άδειας ίδρυσης και λειτουργίας Ιν¬ 
στιτούτων Επαγγελματικής Κατάρτισης (Ι.Ε.Κ.) από Νο¬ 
μικά Πρόσωπα Ιδιωτικού Δικαίου ή Ιδιώτες», όπως τροπο¬ 
ποιήθηκε και ισχύει. 

3. Την ανάγκη ρύθμισης θεμάτων σχετικών με τη χορή¬ 
γηση άδειας λειτουργίας ειδικοτήτων και αντιμετώπισης 
των εκτάκτων αναγκών που έχουν προκύψει, λόγω της 
πληθώρας των αιτήσεων για χορήγηση αδειών λειτουργίας 
ειδικοτήτων, κτιριολογικών μετατροπών, μεταφορών κτι¬ 
ρίων ή δημιουργίας νέων εργαστηρίων για το προσεχές 
εξάμηνο κατάρτισης (χειμερινό 1996). 

4. Τη με αριθ. 16/4.6.96 πράξη του Δ.Σ. του Ο.Ε.Ε.Κ. 

5. Το γεγονός ότι από τις διατάξεις της παρούσας δεν 
προκαλείται σε βάρος του προϋπολογισμού εξόδων του 
Νομικού Προσώπου Δημοσίου Δικαίου «Οργανισμός 
Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Την έκδοση Υπουργικής απόφασης, με την οποία τρο¬ 
ποποιείται η με αριθ. Ζ/3378/93 (ΦΕΚ 356/93 τ.Β’) από¬ 
φαση ΥΠ.Ε.Π.Θ., το κανονιστικό κείμενο της οποίας έχει 
ως εξής: 

Στην αριθ. Ζ/3378/93 (ΦΕΚ 356 τ.Β’) απόφαση του 
Υπουργού Εθνικής Παιδείας και θρησκευμάτων, όπως 
αυτή τροποποιήθηκε και ισχύει, γίνονται οι παρακάτω τρο¬ 
ποποιήσεις και συμπληρώσεις: 

Στο τέλος του άρθρου 18 της ανωτέρω απόφασης, 
όπως αυτή τροποποιήθηκε και ισχύει, προστίθεται παρά¬ 
γραφος ως εξής: 

«Ειδικά για τη χορήγηση άδειας λειτουργίας για την 
έγκριση μεταφοράς ή επέκτασης Ι.Ε.Κ. ή και κτιριολογι- 
κών μετατροπών αυτών, των άρθρων 5,6 και 7 της παρού¬ 
σας απόφασης για το χειμερινό εξάμηνο κατάρτισης 
1996, το Δ.Σ. του Ο.Ε.Ε.Κ. αποφασίζει σχετικά με τη χο¬ 
ρήγηση ή μη των αδειών λειτουργίας έως 30 Ιουνίου 1996. 
Στην περίπτωση αυτή, η προθεσμία της παραγράφου 8 
του άρθρου 5 παρατείνεται έως και την 14η Ιουλίου 1996 
για την υποβολή νέας αίτησης που συνοδεύεται με όλα τα 
σχετικά δικαιολογητικά των εδαφίων α, γ, δ και στ της πα¬ 
ραγράφου 3 του άρθρου 5 της παρούσας απόφασης, και 
έως το τέλος Αυγούστου για να αποφασίσει σχετικά το 
Δ.Σ. του Ο.Ε.Ε.Κ.». 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 7 Ιουνίου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. 21060 (8) 

Έγκριση Οργανισμού Εσωτερικής Υπηρεσίας της Βιβλιο¬ 
θήκης του Δήμου Ηρακλείου Αττικής. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 4, 5 και 12 του Ν. 1188/81 
«Περί κυρώσεο)ς του κώδικος περί καταστάσεως προσω¬ 
πικού Οργανισμών Τοπικής Αυτοδιοικήσεως» όπως τρο¬ 
ποποιήθηκαν με τις όμοιες του άρθρου 8 παρ. 5 του Ν, 
2307/95. 

2. Την 4/96 απόφαση του Δημοτικού Συμβουλίου Ηρα¬ 
κλείου, με την οποία εκφράζει τη σύμφωνη γνώμη του για 
την 29/95 απόφαση του Διοικητικού Συμβουλίου της Βι¬ 
βλιοθήκης του Δήμου Ηρακλείου, όπου ψηφίζεται ο Ορ¬ 
γανισμός Εσωτερικής Υπηρεσίας αυτής. 

3. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 2/4.4.96 πρακτικό του, 
αποφασίζουμε: 

Εγκρίνουμε την 29/95 απόφαση του Διοικητικού Συμ¬ 
βουλίου της Βιβλιοθήκης του Δήμου Ηρακλείου Αττικής 
περί ψηφίσεως του Οργανισμού Εσωτερικής Υπηρεσίας 
αυτής, ως εξής: 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ Ιο 

Όπως φαίνεται από την ιδρυτική πράξη η λειτουργία 
του Ν.Π.Δ.Δ. (Βιβλιοθήκης) προβλέπεται να είναι συνεχής 
και διευρυνόμενη. Για την επίτευξη των επιδιωκομένων 
και από την ιδρυτική πράξη σκοπών, κρίνεται απαραίτητη η 
οργάνωση της υπηρεσίας του Ν.Π. κατά τρόπο ορθολο¬ 
γικό και ανταποκρινόμενο πλήρως στις επιστημονικές και 
πρακτικές ανάγκες του Ν.Π. με την ύπαρξη του κατάλλη¬ 
λου και επιστημονικά καταρτισμένου υπαλληλικού προσω¬ 
πικού. Οι υπηρεσίες του Ν.Π.Δ.Δ., που συγκροτούνται σ’ 
ένα τμήμα διαρθρώνονται ως εξής: 

α. Γραφείο Γραμματείας, Διοίκησης Προσωπικού και 
Λογιστηρίου. 

β. Γραφείο Βιβλιοθηκονομικών δραστηριοτήτων και ερ¬ 
γασιών. 

ΑΡΘΡΟ 2ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΓΡΑΜΜΑΤΕΩΣ 

Καταρτίζει σε συνεργασία με τον προϊστάμενο και το 
Δ.Σ., τον προϋπολογισμό εσόδων - εξόδων και τις εκθέ¬ 
σεις γΓ αυτά μέσα σε προθεσμίες που ορίζει ο Δημοτικός 
και Κοινοτικός Κώδικας. 

Παρακολουθεί την πορεία της εκτέλεσης του Προϋπο¬ 
λογισμού εσόδων - εξόδων και εισηγείται την ανάμόρ- 
φωσή του. Συγκεντρώνει, ελέγχει και καταχωρεί στα σχε¬ 
τικά λογιστικά βιβλία τα αποτελέσματα της εκτέλεσης του 
προϋπολογισμού εσόδων - εξόδων. Καταρτίζει, σε συνερ¬ 
γασία με το Δημοτικό Ταμείο, τον απολογισμό εσόδων - 


εξόδων και τον ισολογισμό του καθώς και τις εκθέσεις γΓ 
αυτό. 

Επιμελείται της εκκαθάρισης και εντολής πληρωμών 
κάθε δαπάνης. Ελέγχει τα δικαιολογητικά κάθε δαπάνης 
προς διαπίστωση του νόμιμου και κανονιστικού ή όχι αυ¬ 
τής. 

Φροντίζει για την έκδοση χρηματικών ενταλμάτων και 
την μισθοδοσία του προσωπικού. Τηρεί μισθολογικά μη¬ 
τρώα όλου του προσωπικού, συντάσσει τις βεβαιώσεις 
αποδοχών των εργαζομένων και φροντίζει για την ασφά¬ 
λιση αυτού. 

Φροντίζει για την τήρηση της ισχύουσας κάθε φορά νο¬ 
μοθεσίας, σχετικά με την υπηρεσιακή και συνταξιοδοτική 
κατάσταση των υπαλλήλων. Φροντίζει για τη διεξαγωγή 
όλων εκείνων των διαδικασιών που είναι απαραίτητες για 
την πρόσληψη προσωπικού, προαγωγές, απολύσεις, πα¬ 
ρατηρήσεις, αποχωρήσεις, τοποθετήσεις, μετακινήσεις, 
αποσπάσεις, μετατάξεις, χορήγηση αδειών, πειθαρχικές 
υποθέσεις κ.λ.π. Τηρεί τα μητρώα και τους ατομικούς φα¬ 
κέλους του προσωπικού και φροντίζει γαι τη συνεχή παρα¬ 
κολούθησή τους και ενημέρωση. Εισηγείται στα αρμόδια 
όργανα θέματα που αφορούν το προσωπικό και ενεργεί τη 
σχετική αλληλογραφία. Πληροφορεί το προσωπικό για 
τους νόμους που το αφορούν όπως και για όλα τα θέματα 
που αποφασίζει το Δ.Σ. Ενημερώνει με όλες τις απαραίτη¬ 
τες πληροφορίες για τις αποφάσεις αλλά και την πορεία 
υλοποίησής των το προσωπικό. Επιμελείται της παραλα¬ 
βής, πρωτοκόλλησης, ευρετηρίου και συσχέτισης όλων 
των εισερχομένων εγγράφων και της τήρησης του πρωτο¬ 
τύπου στο αρχείο. Παρακολουθεί και φροντίζει για την τή¬ 
ρηση του γενικού αρχείου του Νομικού Προσώπου και ει- 
σηγείται την καταστροφή του θεωρούμενου σαν άχρη¬ 
στου. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία και επικυρώνει αντίγραφα αυτής. 

Ενημερώνει για την οποιαδήποτε μεταβολή στην κατά¬ 
σταση του προσωπικού το αντίστοιχο συνδικαλιστικό όρ¬ 
γανο. 

Μελετά, σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε σχετικό που του ανατίθε¬ 
ται από τη Διοίκηση, έχει την ευθύνη για ότι σχετικό με τις 
αγορές, δημοσιεύσεις, διαγωνισμούς, προμήθειες, κ.λπ. 
του Νομικού Προσώπου. Τηρεί τα πρακτικά συνεδριάσεων 
του Διοικητικού Συμβουλίου της Βιβλιοθήκης, ενημερώνει 
το αρχείο με τις αποφάσεις του Δ.Σ. και του Προέδρου. 

ΑΡΘΡΟ 3ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΒΙΒΛΙΟΘΗΚΟΝΟΜΙΚΩΝ 
ΔΡΑΣΤΗΡΙΟΤΗΤΩΝ ΚΑΙ ΕΡΓΑΣΙΩΝ 

Αναπτύσσει τις κατάλληλες δημόσιες σχέσεις ώστε 
μέσω αυτών, να βελτιώνεται η προς το κοινό εικόνα της Βι¬ 
βλιοθήκης. Επιμελείται της προβολής του έργου της με 
εκδόσεις, ενημέρωση των μέσων μαζικής επικοινωνίας, 
εκθέσεις και λοιπές εκδηλώσεις, ξενάγηση επισκεπτών 
στη βιβλιοθήκη. Τηρεί τα ανάλογα αρχεία. Αναπτύσσει τη 
συνεργασία με άλλες βιβλιοθήκες, οργανισμούς, ενώσεις 
που εδρεύουν στην Ελλάδα και το εξωτερικό. 

Μελετά τις τρέχουσες και εκτιμά τις μελλοντικές ανά¬ 
γκες των χρηστών της βιβλιοθήκης, παρακολουθεί τις ελ¬ 
ληνικές και διεθνείς εξελίξεις της βιβλιοθηκονομίας, κα¬ 
θορίζει, αναθεωρεί και προσαρμόζει τα κριτήρια καιτα 

τα πρότυπα (κώδικες, συστήματα) σύμφωνα με αυτές. 

Ειοηγείται το ετήσιο αναλυτικό πρόγραμμα δραστηριό¬ 
τητας της βιβλιοθήκης και συμβάλλει στη διαμόρφωση του 
προϋπολογισμού. 

Επεξεργάζεται συστηματικά στατιστικά στοιχεία, εκθέ- 
σεις, αναφορές και ειδικές έρευνες σχετικά με το έργο 
της βιβλιοθήκης. Μελετά την παροχή νέων υπηρεσιών με 
την εφαρμογή μεταξύ άλλων σύγχρονων τεχνολογικών με¬ 
θόδων όποος οι εφαρμογές Η/Υ. 

Φροντίζει για τη συνεχή ενημέρωση για προγράμματα 
επιμόρφωσης του προσωπικού στην Ελλάδα και το εξωτε¬ 
ρικό. Μελετά την εξειδϊκευοη του προσωπικού της βιβλιο¬ 
θήκης με τη συμμετοχή του σε ανάλογα προγράμματα που 
οργανώνουν είτε η ίδια η βιβλιοθήκη είτε άλλα ιδρύματα 
και οργανισμοί. Ειοηγείται για τους όρους συμμετοχής του 
προσωπικού σ’ αυτά τα προγράμματα. 

Τηρεί βιβλίο εισαγωγής για όλο το έντυπο και άλλο υλικό 
της βιβλιοθήκης που αποκτά με αγορές, αντα^αγέ,ς δω¬ 
ρεές, κληρονομιές ή κληροδοτήματα. Ειοηγείται τα πρ^ 
αγορά βιβλία και άλλου αναγνωστικού υλικού και λοιπών 
αναγκών του γραφείου. 

Τηρεί ιδιαίτερο αρχείο για τις περιοδικές εκδόσεις 
(εφημερίδες - περιοδικά). 

Επιμελείται της εκποίησης του φθαρμένου υλικού λαμ- 
βάνοντας υπ’ όψη την ύπαρξη πολλαπλών αντιτύπων, ημε¬ 
ρομηνίας έκδοσης και συχνότητα χρήσης. 

Έχει την ευθύνη για τη βιβλιοθηκονομική επεξεργασία 
του βιβλιακού και άλλου υλικού σύμφωνα με τα διεθ\^ 
πρότυπα περιγραφικής καταλογογράφησης και θεματικής 
ευρετηρίασης. 

Σε συνεργασία με το Εθνικό Κέντρο Τεκμηρίωσης σε 
Η/Υ συντάσσει μηχανογραφημένους καταλόγους τους 
οποίους εμπλουτίζει κάθε φορά με νέες εκδόσεις, με 
βάση καθορισμένους κανόνες, όπως κατάλογο συγγρα¬ 
φέων, θεματικό κατάλογο κλπ. 

Τηρεί μηχανογραφημένο αρχείο αναγνωστών καθώς και 
δανεισμών σε Η/Υ. Παρέχει κάθε δυνατή βοήθεια για την 
εξυπηρέτηση των χρηστών μέσω του συστήματος δανει¬ 
σμού, με την πληροφόρηση για το υλικό της και τον τρόπο 
χρήσης του υλικού. Επιμελείται και φροντίζει για τη σωστή 
λειτουργία του δανεισμού σύμφωνα με τους κανόνες που 
το διέπουν. 

Τηρεί βιβλιοθηκονομική βάση δεδομένων για την ΟΝ 
ΕΙΝΕ εξυπηρέτηση των χρηστών σε 24ωρη λειτουργία που 
καλύπτει ανάγκες αναζήτησης, κρατήσεις βιβλίων και 
ηλεκτρονικό ταχυδρομείο. 

Μελετά την αξιοποίηση χειρογράφων, σπανίων εκδό¬ 
σεων και ειδικών συλλογών. Φροντίζει για τη συντήρηση, 
αποκατάσταση και βιβλιοδέτηοη των βιβλιακών συλλο¬ 
γών. 

Αρθρο 4ο 

Οι θέσεις του προσωπικού, που είναι μόνιμο, τακτικό 
προσωπικό του Δήμου διαρθρώνεται σε κλάδους, βαθ¬ 
μούς και ειδικότητες (ος εξής: 

1 ΚΑΤΗΓΟΡΙΑ Π.Ε. (ΠΑΝΕΠΙΣΤΗΜΙΑΚΗ ΕΚΠΑΙ¬ 
ΔΕΥΣΗ) Ή ΚΑΤΗΓΟΡΙΑ Τ.Ε. (ΤΕΧΝΟΛΟΓΙΚΗ ΕΚΠΑΙ¬ 
ΔΕΥΣΗ). 

Κλάδος Π.Ε. 2 Εφόρου Βιβλιοθηκών ή Τ.Ε. 1 Βιβλιοθη- 
κονόμων. 

(3) τρεις θέσεις με βαθμούς Δ-Α. 


Οι (2) δύο θέσεις Τ.Ε.1, ήδη καλύπτονται από το προ¬ 
σωπικό που ήδη υπηρετεί οτο Ν.Π. βάοει του Ν. 1735/87, 
κατά τη στιγμή της έγκρισης του παρόντος Οργανισμού 
Εσωτερικής Υπηρεσίας. 

2. ΚΑΤΗΓΟΡΙΑ Τ.Ε. (ΤΕΧΝΟΛΟΓΙΚΗ ΕΚΠΑΙΔΕΥΣΗ) Ή 
Δ.Ε. (ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ). 

Κλάδος Τ.Ε. 17 Διοικητικών - Λογιστών ή Δ.Ε. 1 Διοικη¬ 
τικών (1) μία θέση με βαθμό Δ-Α. 

3. ΚΑΤΗΓΟΡΙΑ Υ.Ε. (ΥΠΟΧΡΕΩΤΙΚΗ ΕΚΠΑΙΔΕΥΣΗ). 
Κλάδος Υ.Ε. 16 Προσωπικό καθαριότητας. 

(1) Μία θέση με βαθμό Ε-Β. 

Κλάδος Υ.Ε.1 - Γενικών καθηκόντων. 

(1) Μία θέση με βαθμό Ε-Β. 

Αρθρο 5ο 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με τον Ν. 2190/1994 άρθρα 34-38 Κεφ. Η’ (Φ.Ε.Κ. 
28/3.3.94/τευχ. Α). 

Αρθρο 6ο 

Τα του διορισμού, των καθηκόντων, των περιορισμών, 
του χρόνου υπηρεσίας, της αατικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της φαρμακευτικής και νοσοκομιακής περίθαλψης, των 
εξόδων κηδείας των μονίμων υπαλλήλων, διέπονται από 
τις διατάξεις των Νόμων 1188/81, 1586/86 «Περί κατα- 
στάσεοχ; προσωπικού ΟΤΑ». 

Αρθρο 7ο 

Οι κατά τη δημοσίευση του παρόντος οργανισμού υπη- 
ρετούντες υπάλληλοι κατατάσσονται αυτοδίκαια στις αντί¬ 
στοιχες προβλεπόμενες από τον οργανισμό θέσεις. 

Αρθρο 8ο 

Ως προϊστάμενος του τμήματος επιλέγεται ο αρχαιότε¬ 
ρος υπάλληλος των υπηρετούντων του κλάδου ΠΕ2, ΤΕ1 
Βιβλιθηκονόμων. 

Άρθρο 9ο 

Τον προϊστάμενο που απουσιάζει ή κωλύεται να ασκή¬ 
σει τα καθήκοντά του αναπληρώνει ο αμέσως επόμενος 
στην επετηρίδα ή ίσος σε βαθμό τακτικός μόνιμος υπάλ¬ 
ληλος που ορίζεται κατά περίπτωση από το Δ.Σ. της Βι¬ 
βλιοθήκης. 

Άρθρο 10ο 

Αρμοδιότητες Προϊσταμένου 

Ο προϊστάμενος του τμήματος έχει την ευθύνη για την 
καλή λειτουργία του. Προγραμματίζει, συντονίζει και κα¬ 
τευθύνει το όλο έργο του τμήματος. Είναι υπεύθυνος για 
την εύρυθμη λειτουργία των γραφείων και συνεργάζεται 
με όλο το προσωπικό για την προώθηση του έργου και των 
θεμάτων του τμήματος και των γραφείων. Ο προϊστάμε¬ 
νος του τμήματος αποτελεί το εκτελεστικό όργανο των 
αποφάσεων επί παντός θέματος του Δ.Σ. της Βιβλιοθή¬ 
κης. Ειοηγείται εις το Δ.Σ. τα της καλής και εύρυθμης λει¬ 
τουργίας του τμήματος και ευθύνεται για την υλοποίηση 
όλων των αποφαοιοθέντων δραστηριοτήτων, προγραμμά¬ 
των και εκδηλώσεων που αποτελούν και το σκοπό ιδρύ- 

σεως και δράσεως της Βιβλιοθήκης. Έχει την όλη επο- 
πτεία των χώρων της Βιβλιοθήκης και φροντίζει για την κα¬ 
θαριότητα και τη συντήρηση αυτών. 

Αρθρο 11ο 

Ο τρόπος λειτουργίας των γραφείων και γενικά της υπη¬ 
ρεσίας, εκτός απ' όσα ορίζουν οι Νόμοι 1188/81 και 
1586/86 στις ιδιαίτερες λεπτομέρειες τους, καθορίζονται 
με αποφάσεις που θα ψηφίζονται κατά περίπτωση και 
ανάγκη από το Διοικητικό Συμβούλιο του Νομικού Προσώ¬ 
που και θα επικυρώνονται από το Δημοτικό Συμβούλιο. 
Την αρμοδιότητα σε θέματα που δεν κατονομάζονται στον 
παρόντα Οργανισμό Εσωτερικής Υπηρεσίας καθορίζει με 
απόφασή του το Δ.Σ. της Βιβλιοθήκης. 

Ο παρόν Οργανισμός Εσωτερικής Υπηρεσίας σε περί¬ 
πτωση ανάγκης είναι δυνατόν να συμπληρωθεί και να τρο¬ 


ποποιηθεί με απόφαση - εισήγηση του Διοικητικού Συμ¬ 
βουλίου. 

Άρθρο 12ο 

Ακροτελεύτια διάταξη 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού της Βιβλιοθήκης Δή¬ 
μου Ηρακλείου Αττικής ύψους 8.310.000 δρχ. για το τρέ- 
χον οικονομικό έτος και 24.206.812 δρχ, περίπου για το 
καθένα από τα επόμενα οικονομικά έτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Μαΐου 1996 
Με εντολή Γεν. Γραμ. Περιφέρειας 
Ο Αναπληρωτής Περιφερειακού Διευθυντή 
ΔΗΜΗΤΡΗΣ ΠΑΠΑΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙ£Χ 223211 ΥΡΕΤ ΟΗ · ΡΑΧ 52 34 312 _ | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΠλπροφορΙες δημοοιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.ΕΚ. 

Φωτοαντίγραφα παλαιών Φ.Ε.Κ. 524814 1 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 (X) 423956 

ΠΕΙΡΑΙΑΣ 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

ΚορΙνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. . « , χ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 1 6 σελίδες και άνω προοαύξηση 100 δρχ. ανάβσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α* (Νόμοι, Π.Δ., Συμβάσεις κτλ.) 

Β* (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώοεις, πολεοδομία κτλ.) 

ΑνοίΓπιξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

ΠαράρτηΐΜΐ (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Ι.Ε.Π. 

30.000 δρχ. 

50.000 » 

10.000 · 

50.000 · 

25.000 - 

10.000 . 

5.000 » 

10,000 » 

3.000 · 

150.000 - 

10.000 · 

1.500 δρχ. 

2.500 . 

500 . 

2.500 - 

1.250 . 

500 . 

250 . 

500 . 

150 · 

7.500 » 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α,Ε. & Ε.Π.Ε. 

120.000 · 

6.000 » 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
ΟΠΟ» με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδκπρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται ουνδρομητές για μικρότερο χρονικό διάοτημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 

Οι υπηρεσίες κοινού λειτουργούν καθημερινά από Οβ.ΟΟ’ έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




